CELEX: 62011TN0389
Language: et
Date: 2011-07-18 00:00:00
Title: Kohtuasi T-389/11: 18. juulil 2011 esitatud hagi — Guccio Gucci versus Siseturu Ühtlustamise Amet — Chang Qing Qing (GUDDY)

24.9.2011   
            
            
               ET
            
            
               Euroopa Liidu Teataja
            
            
               C 282/34
            
         18. juulil 2011 esitatud hagi — Guccio Gucci versus Siseturu Ühtlustamise Amet — Chang Qing Qing (GUDDY)
   (Kohtuasi T-389/11)
   2011/C 282/67
   Hagiavalduse keel: inglise
   
      Pooled
   
   
      Hageja: Guccio Gucci SpA (Firenze, Itaalia) (esindaja: advokaat F. Jacobacci)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Chang Qing Qing (Firenze, Itaalia)
   
      Nõuded
   
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 14. aprilli 2011. aasta otsus asjas R 143/2010-1 niivõrd, kuivõrd sellega lükati tagasi vastulause klassidesse 9 ja 14 kuuluvate ülejäänud kaupade osas; ja
            
         
               —
            
            
               mõista kohtukulud välja hagejalt.
            
         
      Väited ja peamised argumendid
   
   
      Ühenduse kaubamärgi taotleja: Chang Qing Qing
   
      Asjaomane ühenduse kaubamärk: sõnamärk „GUDDY” mitmesugustele kaupadele klassides 9, 14, 18 ja 25 — ühenduse kaubamärgitaotlus nr 6799531
   
      Vastulause aluseks oleva kaubamärgi või tähise omanik: Guccio Gucci SpA
   
      Vastulause aluseks olev kaubamärk või tähis: sõnamärk „GUCCI” kaupadele klassides 9, 14, 18 ja 25 — ühenduse kaubamärgiregistreering nr 121988
   
      Vastulausete osakonna otsus: lükata vastulause tagasi
   
      Apellatsioonikoja otsus: tühistada vastulausete osakonna otsus osaliselt ja jätta kaebus osaliselt rahuldamata
   
      Väited: nõukogu määruse nr 207/2009 artikli 8 lõike 1 punkti b rikkumine kuna apellatsioonikoda 1) ei kontrollinud nõuetekohaselt esitatud dokumente selleks, et teha õige järeldus kaubamärgi „GUCCI” suure eristusvõime osas ning kaubamärkide foneetilise võrdluse osas, ja seega 2) tõlgendas ning kohaldas valesti määruse nr 207/2009 artikli 8 lõike 1 punkti b.